User:इस्लामिक मधुर संदेश

सृष्टिकर्ता को हुन ?

म तपाईसँग भन्छु यस सहरमा एउटा मोबाइलको कारखाना छ, जसको न कुनै मालिक छ, न कोही कामदार छन्, स्वयं त्यो कारखानाबाट सामान उत्पादन हुन्छ र बिक्री पनि हुन्छ र स्वयं फाइदा पनि हुन्छ । अब बताउनुहोस् के तपाई यो कुरा मान्नु हुन्छ ? कदापि मान्न सक्नुहुन्न।

अब विचार गर्नुहोस् कि एउटा मोबाइलको कारखानाको बारेमा तपाई यो कुरा मान्नको लागि तयार हुनुहुन्न कि त्यो कुनै व्यक्तिले नचलाई आफै चल्छ भने यो धर्ती, आकाश, जल, वायु तथा विभिन्न ग्रह-उपग्रहहरु, नक्षत्र, तिथि-मिति, त्यस्तै विभिन्न प्राणी-अप्राणी, जीवजन्तु र वनस्पति यी सम्पूर्ण चीज वस्तुहरु कुनै घडीको समयचक्र जसरी चल्छन्, ठीक त्यसैगरी एक निश्चित समयमा कसरी चल्छन् त ? तपाई भन्न सक्नुहुन्छ यो आफै बन्यो भनेर ? अवश्य पनि भन्न सक्नुहुन्न । यसैले यो सम्पूर्ण ब्रह्माण्डको सृष्टिकर्ता एउटै ईश्वर छन् जो सांसारिक बन्धनबाट मुक्त छन् । उनी 'अर्श'

(ईश्वरीय सिंहासन) माथि हुनुहुन्छ।

to be the creator सृष्टिकर्ता को हुन ?

सृष्टिकर्ता को हुन ?

हिन्दू वेदान्तको ब्रह्मसूत्रमा उल्लेखित सन्देश छ, 'आत्मानं विद्धि' आफलाई चिन ! आफ्नो सृष्टिलाई विचार गरेर हेर ! के तपाईले कहिल्यै यो सोच्नु भयो कि हामी एक तुच्छ पदार्थ वीर्य थियौं । जो रगत बन्यो र रगतबाट मासुको डल्लो भयो, मासुको डल्लोमा हड्डी नसा र छाला बन्यो फेरि नौ महिनापछि त्यही पानीको थोपा एक सन्दर शिशको रुपमा जन्म लिन्छ।

फेरि प्रत्येक व्यक्तिको रुपरेखा एवं अनुहार पनि अलग-अलग बनाइएको हुन्छ । प्रत्येक व्यक्तिको औंठा छाप पनि अलग-अलग हुन्छ। फेरी संसारको प्रत्येक चीज तपाईको सेवामा लगाइएको छ । यी सबै परिस्थितिमा मानिसको कुनै अधिकार हुँदैन, यदि हुन्थ्यो भने, प्रत्येक व्यक्तिले आ-आफ्नो इच्छा अनुसारको सन्तानको रुपरेखा बनाउँथे होलान्, अब तपाई आफै विचार गर्नुहोस् कि

यी सबै कसले सृष्टि गरेको होला ? को हो त्यो, प्रत्येक मानवलाई विभिन्न रुपरंगमा जन्मायो ठाँउको भाषा पनि अलग-अलग गरायो, को हो त्यो, जसले आमा-बुबाको हृदयमा बच्चाप्रति स्नेह र गरायो? को हो त्यो जसले विभिन्न फलको बेग्ला-बेस स्वाद सर्जना गर्यो ? सूर्य एवं चन्द्रमालाई कसले बनायो भनेर मैले तपाईलाई प्रश्न गरें भने पनि तपाई अवसर भन्नुहुन्छ, यी सबै काम ईश्वरले नै गरेका छन । सारा संसारको सृष्टि गर्ने, संहार गर्ने, पालनपोषण गर्ने सबै अधिकार एउटै ईश्वरको हातमा छ भने पूजा पनि उनै ईश्वरको हुनुपर्छ नि, होइन र ?

एकेश्वरवाद (तौहीद)

संसारमा कुनै पनि काम चाहे सानो होस् वा ठलो, कहिल्यै पनि सुव्यवस्थित र नियमित

रूपले चल्दैन जबसम्म कोही एउटा व्यक्ति त्यसको जिम्मेदार भएन भने । यस्तै एउटा देशमा दुई जना राजा, एउटा स्कुलमा दुई जना हेडमास्टर, एउटा देशको दुई जना प्रधानमन्त्री भएको कतै थाहा छ ? यदि कहीँ कतै एकै दिन मात्र यस्तो भयो भने त्यसको परिणाम के होला ? तपाई सोच्न सक्नहन्छ ? अवश्य पनि कुनै पनि काम सुचारु रुपले चल्न सक्दैन । दई जनाको बीचमा हुने वादविवादले अवश्य नै हानि हुन्छ । ईश्वरको यस संरचनामा कतै झगडा भएको सन्न भएको छ ? यो। ब्रह्माण्डमा विभिन्न प्रकारका ग्रह-उपग्रहहरु छन् । या। सबैले उनै ईश्वरको आदेश र नियमानुसार आ-आफ्नो काम समयमै पालना गरिरहेका छन् । उनै ईश्वरले तय गरेका समयानुसार ती पिण्डहरु ठीक गतिमा चल्दछन् र ईश्वरका आदेश बिना एक रौं बराबर पनि यताउता चल्न सक्दैनन्।

यो सबै व्यवस्था मिलाउने एउटै ईश्वर छन् भने हाम्रो प्रमुख दायित्व पनि उनै ईश्वरको भक्ति हो।

ईश्वर छन्, तर किन देखिदैनन् ?

संसारमा विभिन्न प्रकारका चीजवस्तुहरु छन. जुन देखिदैनन् तर मानिस तिनको अस्तित्वमा विश्वास

गर्दछ जस्तैः

१ यदि कुनै मानिस हामीसँग कुरा गरिरहेको छ भने हामीलाई त्यो व्यक्ति जीवित छ भन्ने लाग्छ तर त्यो मानिस कुरा गर्दागर्दै ढल्यो भने हामीलाई थाहा हुन्छ की त्यो मानिसको मृत्यु भएको छ । तर हामीले त्यसको आत्मा निस्केको देख्दैनौ तापनि त्यो मानिसको मृत्यु  भएको छ भनेर विश्वास गछौँ ।

२. हामी घरमा बिजुलीबत्ती बाल्यौँ भने कोठामा उज्यालो हुन्छ, अनि फेरि बत्ती निभायौँ भने कोठामा अँध्यारो हुन्छ । तर हामी बत्तीको प्रकाश आएको र गएको देख्दैनौं । तैपनि हामी त्यसलाई विश्वास गछौँ ।

३. हामी हावा चलेको महशुस मात्र गर्न सक्छौं तर त्यसलाई देख्न सक्दैनौं तर हामीले हावाको बारेमा विश्वास गर्नुपर्छ कि हावा छ भनेर ।

अब हामी जसरी आत्मा, बिजुली र हावाको बारेमा नदेखिकन पनि तिनीहरुको अस्तित्वमा विश्वास गछौं, त्यसरी नै ईश्वर छन् भन्ने प्रमाणका लागि पृथ्वी, आकाश, मानव, वनस्पति र विभिन्न ग्रह-उपग्रहहरुलाई उदाहरणको रुपमा लिन सकिन्छ । संसारको कणकण ईश्वरको परिचय गराउँदछ तर ठूलो दुखको कुरा यो हो कि आज ईश्वरको नाम त सबैले लिन्छन् तर उनलाई केही मानिसले मात्र चिन्दछन् । आज हामी उनै ईश्वरलाई नचिनेर विभिन्न धर्ममा विभाजित भएका छौं । तर विभिन्न धार्मिक ग्रन्थमा एकेश्वरवादको स्पष्ट प्रमाणहरु पाइन्छ, जस्तैः वेद, बाइबल, भविष्यपुराणमा उल्लेख छ ईश्वर एउटै मात्र छन् । धेरै मानिसहरुलाई आफ्नो धर्मग्रन्थको बारेमा नै थाहा छैन, त्यसैले यदि कुनै पनि धर्मलाई जान्न चाहनहन्छ भने पहिले त्यो धमको धार्मिकग्रन्थलाई राम्रोसँग अध्ययन गर्नुहोस् तब वास्तविक ईश्वरको बारेमा थाहा पाउनु हुन्छ।

हिन्दू धार्मिक ग्रन्थ वेदमा एक ईश्वरको पूजा

१. ईश्वर केवल एउटै छन्ः

क) एको विश्वस्य भवनस्य राजा । (ऋग्वेद ६:३६:४)

माथि उल्लेखित श्लोकको तर्कको आधारमा ३श्वर त एउटै मात्र छन भने किन हामीले धेरै ईश्वरलाई

पूजा गर्नु आवश्यक छ र ? कोही ॐ नमः सिवाय भनेर शिवको मात्र पूजा गर्छन् । कोही बैष्णवी भनेर केवल बिष्णुको मात्र पूजा गर्छन्, प्रणामीहरु कृष्णको मात्र पूजा गर्छन् । आखिर किन ? अर्थ यस सम्पूर्ण ब्रह्माण्डका राजा (ईश्वर) एउटै छन्।

ख) न द्वितीयो न तृतीयश् चतुर्थो नाप्युच्यते । न पञ्चमो न षष्ठः सप्तमो नाप्युच्यते !! नाष्टमो न नवमो दशमो नाप्युच्यते ! स सर्वस्मै वि पश्यति यच्च प्राणति यच्च न ! तम् इदं निगतं सहः स एष एक एकवृद्एक एव !

(अथर्ववेद १३:४:१६-२०)

अर्थः त्यो ईश्वर न दुइटा छ, न तीनवटा र न चारवटा नै छ, त्यो पाँचवटा, छ वटा र सातवटा पनि छैन, त्यो आठवटा, नौ वटा र दशवटा पनि छैन, त्यो ईश्वर सम्पूर्ण संसारका प्राणी तथा अप्राणी वर्गलाई विविध प्रकारले हेर्दछ उसलाई सबै सामर्थ्य प्राप्त छ, त्यो एउटै नै वर्तमान छ।

ग) हिन्दू वेदान्त ब्रह्मसुत्रमा यस्तो भनिएको छ

'एकम् ब्रह्म द्वितीय नास्तेः नहे ना नास्ते किंचन ।'

अर्थः ईश्वर एउटै छन्, दोश्रो छैनन्, छैनन्, कताचित छैनन्।

हिन्दू वेदान्त ब्रह्मसुत्रमा भनिएको छ, केवल ईश्वर त एउटै छ तर हिन्दू धर्मानुसार नै ईश्वरको दस अवतार मान्दछन् । तिनै दस अवतार अनुसार हरेक अवतारमा ईश्वरले आफ्ना भक्तको सुरक्षा गर्छन् रे । जस्तैः मत्स्य अवतार, कूर्म अवतार, बराह अवतार, नृसिंह अवतार, वामन अवतार, परशुराम अवतार, राम अवतार, कृष्ण अवतार, बुद्ध अवतार र कल्कि अवतार । तर मत्स्य (माछा) अवतार, कूर्म (ठोटरी) अवतार, बराह (बदेल) अवतार, नृसिंह (आधा अंग बाघ आधा मानिस) अवतार

त जनावरहरु हुन् । यो कसरी सही भयो त ? यिनै झुटा कुराहरु तपाई पढ्न सक्नु हुन्छ । तर वामन (ब्राह्मण) अवतार, परशुराम अवतार, राम अवतार, कृष्ण अवतार, बुद्ध अवतार र कल्कि अवतार। यिनीहरु जसरी मानव आमाको कोखबाट जन्मेका थिए त्यसरी नै जन्मेका हुन् । उनीहरुमध्ये सबैभन्दा अन्तमा कल्कि अवतार भनेको वेदको भनाई अनुसार नरासंश, बुद्धिष्ट धर्मानुसार मैत्रेय र इस्लाम धर्मानुसार मुहम्मद (स.) हुनुहुन्छ ।

डा. वेद प्रकाश उपाध्यायले आफ्नो पुस्तक कल्कि अवतार र मुहम्मद (स.) मा कल्कि तथा मुहम्मद (स.) को विशेषताको तुलनात्मक अध्ययन गर्दै भनेका छन्- आज हिन्दु दाजुभाइहरु जुन कल्कि अवतारको प्रतिक्षा गरिरहेकाछन् उहाँ आइसक्नु भयो र उहाँ मुहम्मद (स.) हुनुहुन्छ । अतः प्रत्येक हिन्दु दाजुभाइहरुले निष्पक्ष भएर निर्णय लिनु नै बुद्धिमानी हुन्छ।

यसैगरी हिन्दू धर्मशास्त्रका केही प्रख्यात विद्वानहरु भगवानको दस अवतारको खण्डन गर्दछन् । जस्तैः श्रीराम शर्माजीले कल्किपुराणको पृष्ट नं २७८ मा प्रष्ट पार्दै भनेका छन्- समाजको गिर्दो अवस्थालाई उन्नती तिर लैजानेवाला ‘महामानव' अर्थात मानव मध्ये 'महामानवनेता' जसलाई ईश्वरले मानव मार्गदर्शनको लागि संदेशवाहक चुने।

डा. एम. ए. श्रीवास्तवले आफ्नो पुस्तक मुहम्मद (स.) र भारतीय धर्मग्रन्थ पृष्ठ ५ मा उल्लेख गरेका छन्- अवतारको अर्थ यो हो कि ईश्वर स्वयं यस धर्तीमा सशरीर आउदैनन् तर वास्तवमा सत्य यो हो कि उनी आफ्नो पैगम्बर (संदेशवाहक) पठाउँछन्।

यसबाट हामीलाई यो ज्ञात भयो कि ईश्वरको तर्फबाट उपदेश दिनेवाला मनुष्य नै हुन्थे, जसलाई अरबी भाषामा रसूल, अंग्रेजीमा प्रोफेट र संस्कृत भाषामा अवतार भनिन्छ।

ग) ईश्वर समान अरु कोही छैन

'न त्वावां अन्यो दिव्य न पार्थिवो न जातो न जानिष्यते' (ऋग्वेद ७:३२:२३)

अर्थः प्रभू तिमी जस्तो कोही अर्को न धुलोकमा छन्, न पृथ्वीमा छन्, न थियो नै र न हुने नै छन् ।

घ) ईश्वरको कुनै प्रतिमा (फोटो वा मूर्ति) छैन

न तस्य प्रतिमा अस्ति यस्य नाम महदयश । (यजुर्वेद ३२:३)

अर्थः जुन प्रभुको बडो प्रसिद्ध यश कीर्ती छ, उनको कुनै प्रतिमा फोटो वा मूर्ति छैन ।

ङ) ईश्वर अवतार लिदैनन् ।

अव्यक्तम व्यक्तिमापन्नं मन्यन्ते मामबुद्धय परं भावजानन्तो ममाव्ययमनुत्तमम । (श्रीमद्भगवद्गीता ७:२४)

अर्थः म अविनाशी, सर्वश्रेष्ठ र सर्वशक्तिमान हूँ आफ्नो शक्तिले सम्पूर्ण संसारलाई चलाई रहेको छ। बुद्धिहीन मानिस मलाई नचिनेर मनुष्यको जस्तो जन्म लिनेवाला सम्झन्छन्।

च) सत्य पूज्य एक ईश्वर मात्र छन् ।

य एक इध्दव्यश्चर्षणीनमिन्द्रं तं गीर्भिरभ्यर्च आभिः ! यः पत्यते वृषभो वृष्षयावान्त्सत्यः सत्व परुमायः पहस्वान !! (ऋग्वेद ६:२२:१०)

अर्थः जो ईश्वर सम्पूर्ण मानव संसारको एउटै उपास्य छन्, उनको यिनै वाणीद्वारा बारम्बार प्रार्थना गर, उनी नै सुखको वर्षा गर्नेवाला सर्वश्रेष्ठ सर्वशक्तिमान, सत्यस्वरुप, र सम्पूर्ण संसारको पालनकर्ता छन् ।

छ) शविताश्वतारा उपनिषदमा भनिएको छ

न उनको आमाबुबा छन् न उनको कोही मालिक तथा स्वामी छ । (शविताश्वतारा उपनिषद् ९:६)

ज) देवताको पूजाले अन्धकारमा डुबाई दिन्छ

१. दुवैरा सत्सि ब्रह्मर्षि भन्छन्- सौं-करोडौं देवी देवतालाई बहिष्कार गर । (ऋग्वेद ४:१२:१०)

२. जो मानिस झूटो अस्तित्ववाला देवी देवताको पूजा गर्दछन् उनीहरु घोर अन्धकारमा डुब्दछन् । यसैले एउटै ईश्वर छन्, जो पूजा गर्न योग्य छन् । (अथर्ववेद ९:४०)

३. शतपथ ब्रह्ममाणमा लेखिएको छ- योन्यां देवतामुपास्ते न स वेद यथा पशुरेवं स देवानाम ॥ (१४-४-२-२२)

अर्थः जो दोश्रोलाई ईश्वर मानेर पूज्दछ, ऊ विद्वानको बीचमा पशु समान हो ।

बाइबलमा एक ईश्वरको पूजा

१. शास्त्रीहरुमध्ये एक जना वहाँकहाँ आए र वहाँहरुले आपसमा विवाद गरिरहेको सुने । वहाँले तिनीहरुलाई ठीक जवाफ दिनु भएको थाहा पाएर वहाँलाई सोधे, “सबै आज्ञाहरुमा पहिलो चाहिं कुन हो ?" येशूले जवाफ दिनुभयो, “हे इस्राएली सुन ! हाम्रो परमप्रभू हाम्रा परमेश्वर एउटै हुनुहुन्छ । र तैले परमप्रभु आफ्ना परमेश्वरलाई आफ्नो सारा मनले, आफ्नो सारा प्राणले, आफ्नो सारा बुद्धिले र आफ्नो सारा शक्तिले प्रणाम गर ।” (मर्कुस १२:२८-३०)

२. “म (यहोवा) बाहेक तिमीहरुले अरु ईश्वर नमान्नु। आकाशमा, पृथ्वीमा र पृथ्वीमुनी भएको, पानीमा हुने कुनै वस्तुको प्रतिमूर्ति तैले आफ्नो निम्ति कुनै किसिमको मूर्ति नबनाउनू । तिनीहरुको अगाडि

नझुक र तिनीहरुको पूजा नगर्नु, किनकि म तिमीहरुको परमप्रभु परमेश्वर हुँ।" (व्यवस्था ५:७-९)

3 "सावधान बस । नत्र तिमीहरु कुनै नर वा नारीको प्रतिमा बनाएर भ्रष्ट रीतिमा फस्नेछौं । पृथ्वीका कुनै पशुको वा आकाशका कुनै पंक्षीको, घस्रने जीव जन्तुको वा जलका माछाको प्रतिमा बनाएर भ्रष्ट रितिमा फस्ने छौ । होशियार बस । नत्र आकाशमा परमप्रभु तिमीहरुका परमेश्वरले सारा मानिस जातिलाई दिएको घाम, जून, तारा र ग्रह-नक्षत्र देख्दा ती प्रति आकर्शित भएर तिमीहरुले तिनीहरुको पूजा र सेवा गर्नेछौ ।” (व्यवस्था ४:१६-१९)

४. “र मैले तिमीलाई जुन कुरा भनेको छु, त्यसबाट सावधान रहनु र दोश्रो देवताको नाम पनि नलिनु र कुरा पनि नगर, फेरि उनी तिम्रो मुखको प्रार्थना पनि सुन्ने छैनन् ।” (निर्गमन २३-१३)

५. अनि शैतानले उहाँलाई भन्यो, “म यो सारा अख्तियार र यिनको गौरव तपाईलाई दिनेछ, किनभने यी सबै मलाई सुम्पिएको छ, र जसलाई इच्छा गर्दछु, म यो दिन सक्छ । यसकारण तपाईले मेरै सामने मलाई दण्डवत गर्नुभयो भने यी सबै तपाईका हुनेछन् ।” अनि येशूले त्यसलाई जवाफ दिएर भन्नुभयो, “तैले परमप्रभु आफ्ना परमेश्वरलाई दण्डवत गर्ने र उहाँकै मात्र सेवा गर्ने भन्ने लेखिएको छ ।” (लुका ४:६-८)

ईश्वरको परिचय पवित्र कुरआनमा

पवित्र करआनको सूरह अल इखलासमा यस प्रकार इश्वरको परिचय गराइएको छ- “भन अल्लाह एउटै छन्, अल्लाह निस्पृह छन् । उनीबाट कोही पनि जन्मेको छन, न उनी कसैबाट जन्मेका छन्, उनी समान अरु कोही छैन ।” (करआन ११२:१-४)

जो संसारमा केवल एउटै उपास्य छन्, उनलाई कुनै चीजको आवश्यकता छैन जसरी मानवलाई हरेक चीजको आवश्यकता पर्छ । कुनै सन्तान छैनन् र न

उनी कसैका सन्तान हुन् । जो सन्तान हुने, माता पिता हने, ईश्वर हुने कुरै भएन र उनी समान अरु कोही छैन भने उनकै पूजा गर्नु पर्छ अरुको किन गर्ने । यी सबै गण केवल अल्लाहसँग निहित छन् भने पूजा पनि उनकै हुनुपर्छ।

यसैले कुरआनमा भनिएको छ- हे मानव ! आफ्ना त्यस 'रब' को उपासना गर जसले तिमी र तिमीभन्दा अघिका मानिसहरूको सृष्टि गरे आशा छ कि तिमीहरू (नरकबाट) बच्न सक्नेछौ । (उनै हुन्) जसले तिम्रोलागि धर्तीलाई बिछ्यौना र आकाशलाई छाना बनाए र आकाशबाट पानी बर्षाए अनि त्यसबाट तिमीहरूको भरण पोषणका लागि फलफूलहरू उत्पन्न गरे । अतः जानी-जानी (कसैलाई) अल्लाहको समकक्षी नबनाऊ । (कुरआन २:२१-२२)

प्रिय मित्र ! बाइबल, पवित्र कुरआन तथा हिन्दु धार्मिकग्रन्थ वेदमा ईश्वरको गुणको अवलोकन गरी हामीले त्यसमा कुनै घटबढ नगरी तपाई समक्ष त्यसको सारांश प्रस्तुत गरेका छौं । (१) ईश्वर एउटै छन् । (२) उनी समान अरु कोही छैन । (३) उनको कुनै प्रतिमा फोटो वा मूर्ति छैन । (४) ईश्वर कुनै मानवरुप धारण गरेर जन्म लिदैनन् । (५) मुक्ति एक ईश्वरको पूजामा नै छ । (६) धेरै देवताको पूजा महापाप हो ।